Príloha č. 1

**Opis predmetu zákazky**

Čistenie, kontrola a preskúšanie komínov a dymovodov v objektoch a zariadeniach v správe MV SR v súlade s § 19 a §20 vyhlášky Ministerstva vnútra Slovenskej republiky č. 401/2007 Z. z., o technických podmienkach a požiadavkách na protipožiarnu bezpečnosť pri inštalácii a prevádzkovaní palivového spotrebiča, elektrotepelného spotrebiča a zariadenia ústredného vykurovania a pri výstavbe a používaní komína a dymovodu a o lehotách ich čistenia a vykonávania kontrol ( ďalej len vyhláška MV SR č. 401/2007 Z. z.“) – uzatvorenie rámcových dohôd.

1. Špecifikácia predmetu zákazky:

**a) Stručný opis predmetu zákazky:**

Zabezpečenie čistenia, kontroly a preskúšania komínov sa vykonáva v rozsahu:

1. posúdením umiestnenia materiálov triedy reakcie na oheň B, C, D, E alebo F a horľavých predmetov v nadväznosti na konštrukčné vyhotovenie komína, dymovodu a spotrebiča;
2. kontrolou telies komína, dymovodu a spotrebiča najmä z hľadiska ich protipožiarnej bezpečnosti a z hľadiska spoľahlivej funkcie spalinovej cesty;
3. vykonávaním čistiacich prác najmä so zameraním na odstránenie pevných usadenín spalín v spalinovej ceste vrátane lapača iskier a v priestore prestupu spalín od spaľovacej komory k dymovému hrdlu;
4. kontrolou voľného prístupu a bezpečného prístupu ku komínu a k dymovodu, ich čistiacim miestam a k spotrebiču;
5. skúškou plynotesnosti konštrukcie vytvárajúcej spalinovú cestu;
6. posúdením vhodnosti výrobkov, z ktorých je vyhotovený komín, stavu komína a umiestnenia konštrukcií a materiálov triedy reakcie na oheň B, C, D, E alebo F v blízkosti komína, dymovodu a spotrebiča v nadväznosti na protipožiarnu bezpečnosť stavby;
7. kontrolou priechodnosti vymetacích zariadení a čistiacich zariadení na odstraňovanie pevných usadenín spalín otvormi na čistenie a kontrolu komína a dymovodu.
8. **Lehoty čistenia a kontroly komínov:**

Komín sa musí počas prevádzky čistiť a kontrolovať najmenej v týchto lehotách:

1. ak sú na komínové teleso pripojené spotrebiče s celkovým tepelným výkonom do 50 kW, raz za:
   1. štyri mesiace, ak sú do komína pripojené spotrebiče na tuhé palivá alebo spotrebiče na kvapalné palivá;
   2. šesť mesiacov, ak sú do komína pripojené spotrebiče na plynné palivá a ak ide o komín bez vložky;
   3. dvanásť mesiacov, ak sú do komína pripojené spotrebiče na plynné palivá a ak ide o komín s vložkou.
2. ak sú na komínové teleso pripojené spotrebiče s celkovým tepelným výkonom nad 50 kW, raz za:
   1. dva mesiace, ak sú do komína pripojené spotrebiče na tuhé palivá alebo spotrebiče na kvapalné palivá;
   2. šesť mesiacov, ak sú do komína pripojené spotrebiče na plynné palivá.
3. komín, na ktorý je pripojený spotrebič na plynné palivo typu C sa musí počas prevádzky kontrolovať a čistiť najmenej raz za rok;
4. komín, na ktorý je pripojený spotrebič na tuhé palivo, spotrebič na kvapalné palivo alebo spotrebič na plynné palivo a ktorý nebol v prevádzke od ostatného čistenia a kontroly dlhšie, ako je lehota ustanovená v bode a) a b);
5. komín v občasne užívaných stavbách sa musí čistiť a kontrolovať najmenej raz za dva roky;
6. sadze a kondenzát nahromadené v zbernej časti komínového prieduchu sa musia vyberať pri každom čistení komína;
7. spotrebič sa musí čistiť v lehotách určených jeho výrobcom v dokumentácii k spotrebiču. Ak táto lehota nie je v dokumentácii určená alebo taká dokumentácia chýba, musí sa čistiť v určených lehotách uvedených v bodoch a) a b);
8. na čistenie a kontrolu dymovodu, ktorým sa spaliny odvádzajú priamo do ovzdušia platia body a) až f).

Čistenie, kontrola a preskúšanie komína a dymovodov v objektoch a zariadeniach Ministerstva vnútra Slovenskej republiky sa bude vykonávať v súlade s vyhláškou MV SR č. 401/2007 Z. z. za účasti pracovníka Centra podpory, resp. správcu objektu.